CELEX: 32005R1215
Language: el
Date: 2005-07-28 00:00:00
Title: Κανονισμός (ΕΚ) αριθ. 1215/2005 της Επιτροπής, της 28ης Ιουλίου 2005, σχετικά με την τροποποίηση του κανονισμού (ΕΚ) αριθ. 1990/2004 για τον καθορισμό μεταβατικών μέτρων στον αμπελοοινικό τομέα λόγω της προσχώρησης της Ουγγαρίας στην Ευρωπαϊκή Ένωση

29.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 199/31
            
         
      ΚΑΝΟΝΙΣΜΌΣ (ΕΚ) αριθ. 1215/2005 ΤΗΣ ΕΠΙΤΡΟΠΉΣ
   
   της 28ης Ιουλίου 2005
   σχετικά με την τροποποίηση του κανονισμού (ΕΚ) αριθ. 1990/2004 για τον καθορισμό μεταβατικών μέτρων στον αμπελοοινικό τομέα λόγω της προσχώρησης της Ουγγαρίας στην Ευρωπαϊκή Ένωση
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας,
   την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας και ιδίως το άρθρο 41, πρώτο εδάφιο,
   Εκτιμώντας τα ακόλουθα:
   
               (1)
            
            
               Το άρθρο 27 παράγραφος 3 του κανονισμού (ΕΚ) αριθ. 1493/1999 του Συμβουλίου της 17ης Μαΐου 1999 περί κοινής οργανώσεως της αμπελοοινικής αγοράς (1) προβλέπει ότι τα φυσικά ή νομικά πρόσωπα ή ομάδες προσώπων που έχουν προβεί σε οινοποίηση υποχρεούνται να παραδώσουν προς απόσταξη το σύνολο των υποπροϊόντων της οινοποίησης αυτής.
            
         
               (2)
            
            
               Ο κανονισμός (ΕΚ) αριθ. 1623/2000 της Επιτροπής της 25ης Ιουλίου 2000, για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου περί κοινής οργανώσεως της αμπελοοινικής αγοράς, όσον αφορά τους μηχανισμούς της αγοράς (2), προβλέπει κανόνες εφαρμογής της εν λόγω υποχρέωσης απόσταξης, καθώς και στο άρθρο 49 ορισμένες δυνατότητες παρέκκλισης.
            
         
               (3)
            
            
               Η Ουγγαρία έχει εγκρίνει τα αναγκαία μέτρα για την εφαρμογή της εν λόγω υποχρέωσης απόσταξης, αλλά η κατασκευή νέων οινοπνευματοποιείων που μπορούν να επεξεργαστούν υποπροϊόντα οινοποίησης έχει καθυστερήσει. Κατά συνέπεια, η απόσταξη υποπροϊόντων της περιόδου 2004/2005 θα πραγματοποιηθεί εν μέρει το 2005/2006. Ωστόσο, οι δυνατότητες δεν επαρκούν επί του παρόντος για την ταυτόχρονη απόσταξη του συνόλου των υποπροϊόντων δύο περιόδων εμπορίας.
            
         
               (4)
            
            
               Βάσει του κανονισμού (ΕΚ) αριθ. 1990/2004 της Επιτροπής (3) επιτρέπεται στην Ουγγαρία να εξαιρέσει ορισμένες κατηγορίες παραγωγών από την υποχρέωση να αποστάξουν τα υποπροϊόντα της οινοποίησης για την περίοδο 2004/2005. Βάσει των ανωτέρω, πρέπει να παραταθεί η παρέκκλιση αυτή για την περίοδο 2005/2006.
            
         
               (5)
            
            
               Κρίνεται σκόπιμο να τροποποιηθεί ο κανονισμός (ΕΚ) αριθ. 1990/2004 αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Οίνων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του κανονισμού (ΕΚ) αριθ. 1990/2004, οι όροι «για την περίοδο 2004/2005» αντικαθίστανται από τους όρους «για τις περιόδους 2004/2005 και 2005/2006».
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουλίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 179 της 14.7.1999, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1795/2003 της Επιτροπής (ΕΕ L 262 της 14.10.2003, σ. 13).
   
      (2)  ΕΕ L 194 της 31.7.2000, σ. 45· κανονισμός όπως τροποποιήθηκε τελευταία από τον κανονισμό (ΕΚ) αριθ. 616/2005 (ΕΕ L 103 της 22.4.2005, σ. 15).
   
      (3)  ΕΕ L 344 της 20.11.2004, σ. 8.